Diari Oficial de la Generalitat Valenciana


Sumari del DOGV 4296, del 19-07-2002 (2002/7682)

RESOLUCIÓ de 5 de juliol de 2002, del Rectorat de la Universitat Jaume I, per la qual es convoca oferta pública per a la selecció d'un tècnic mitjà, amb contracte laboral temporal per obra o servici a temps parcial.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4296

Data del DOGV
:   19-07-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/7682


Data del document
:   05-07-2002

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * concurs administratiu
    * universitat
    * professió de la informàtica
    * llengua estrangera

RESOLUCIÓ de 5 de juliol de 2002, del Rectorat de la Universitat Jaume I, per la qual es convoca oferta pública per a la selecció d'un tècnic mitjà, amb contracte laboral temporal per obra o servici a temps parcial. [2002/Q7682]
  
D'acord amb el que preveu l'article 17.2 del II Conveni Col·lectiu del personal laboral de les universitats públiques de la Comunitat Valenciana, este Rectorat de la Universitat Jaume I, fent ús de les atribucions que li conferix la normativa vigent, convoca una oferta pública per a la selecció d'un tècnic mitjà d'acord amb les següents bases:
  
Primera. Denominació del lloc de treball
  
Tècnic mitjà.
  
Segona. Retribució íntegra mensual
  
La retribució íntegra mensual, inclosa la part proporcional de les pagues extres, serà de 588,14 euros en concepte de sou base.
  
Tercera. Objecte i període
  
Col·laborar en el muntatge de la xarxa dels equips informàtics en el laboratori d'idiomes del projecte SMAIL.
  
Col·laborar en la realització del projecte «Posada en funcionament d'un laboratori interdepartamental d'idiomes», codi 02I050.
  
La duració prevista d'este contracte serà de tres mesos. En tot cas, esta duració estarà vinculada a la duració del projecte i a la seua disponibilitat pressupostària.
  
Quarta. Jornada de treball
  
15 hores setmanals.
  
Cinquena. Requisits dels aspirants
  
- Ser espanyol o nacional d'un estat membre de la Unió Europea o nacional d'aquells estats als quals, en virtut de tractats internacionals establits per la Comunitat Europea i ratificats per Espanya, siga d'aplicació la lliure circulació de treballadors i treballadores, en els termes en què esta la definisca el Tractat Constitutiu de la Comunitat Europea.
  
- Tindre complits 18 anys i no haver arribat a l'edat de jubilació.
  
- Estar en possessió del títol de diplomat, arquitecte tècnic, enginyer tècnic o equivalent. En el cas de titulacions obtingudes a l'estranger haurà de posseir la credencial que acredite l'homologació d'estes.
  
- No patir malaltia ni estar afectat per limitació física o psíquica que siga incompatible amb el compliment de les funcions requerides.
  
- No haver sigut separat, mitjançant expedient disciplinari, del servici de qualsevol de les administracions públiques, ni trobar-se inhabilitat per al compliment de funcions públiques. Les persones la nacionalitat de les quals no siga l'espanyola, i que aspiren a esta plaça, hauran d'acreditar, igualment, no estar sotmeses a sanció disciplinària o condemna penal que impedisca, al seu estat, l'accés a la funció pública.
  
Estos requisits hauran de posseir-se al dia de la finalització del termini de presentació de sol·licituds, i mantindre's fins al moment de la signatura del contracte de treball.
  
Sisena. Mèrits preferents
  
- Experiència demostrable en muntatge de xarxes d'interconnexió.
  
- Experiència en gestió de projectes de desenvolupament multilingües.
  
- Coneixements de protocols d'Internet.
  
- Coneixements de configuració i administració de servidors (Apache, Zope).
  
- Experiència demostrable en programació i disseny de bases de dades relacionals.
  
- Acreditació de coneixements de dues llengües, com a mínim, relacionades amb el projecte (preferiblement anglès i francès).
  
- Coneixements d'arquitectura i tecnologia de computadors, xarxes i interconnexió de sistemes físics.
  
- Experiència en administració de sistemes Unix, Linux, Windows NT i Mac OS X.
  
- Coneixements de disseny de pàgines web: (html, xml, javascript, asp i php).
  
- Estudiant/a d'últim curs d'Enginyeria Informàtica amb pràctiques d'empreses complides.
  
Setena. Sistema selectiu de la plaça
  
Per part de la comissió encarregada de resoldre esta selecció, es valoraran els currículums dels aspirants d'acord amb el barem que figura en l'annex I. La comissió podrà, si ho considera oportú, realitzar una prova i entrevistar els aspirants. En el supòsit de fer la prova, esta serà eliminatòria i podrà ser teòrica i/o pràctica; es puntuarà de 0 a 20 punts i caldrà obtindre un mínim de 10 punts per a superar-la.
  
La comissió avaluadora podrà declarar desert el procediment de selecció en cas que valorats els mèrits i, si escau, realitzada la prova i l'entrevista, el perfil dels candidats no s'ajuste, en la seua totalitat, a les necessitats del projecte.
  
Huitena. Comissió avaluadora
  
La comissió avaluadora tindrà l'estructura que figura en l'annex III d'esta convocatòria.
  
Les persones que constituïsquen la comissió s'hauran d'abstindre d'intervindre quan coincidisca en elles alguna circumstància de les previstes en els articles 28 i 29 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú.
  
La presidència de la comissió podrà sol·licitar als membres d'esta una declaració expressa de no trobar-se en cap de les circumstàncies previstes en els articles esmentats.
  
La comissió resoldrà tots els dubtes que puguen sorgir de l'aplicació d'estes normes, així com en allò que puga produir-se en els casos no previstos.
  
El procediment d'actuació de la comissió s'ajustarà en tot moment a allò que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Per a qualsevol aclariment sobre la convocatòria, les persones interessades podran dirigir-se al director del projecte d'investigació, M.ª Luisa Villanueva Alfonso, del Departament de Filologia Anglesa i Romànica. Telèfon: 577 99 10 51, email: egbfuopc@gba.tzw.sr
  
Novena. Presentació d'instàncies
  
Les sol·licituds, emplenades d'acord amb el model que s'adjunta en l'annex II, juntament amb el currículum i els documents que acrediten els mèrits al·legats, s'han de presentar al Registre General de la Universitat Jaume I o per qualsevol dels procediments establits en l'article 38 de la Llei 30/1992, de 26 de novembre, en el termini de 10 dies naturals a partir del dia següent a la publicació de la convocatòria en el Diari Oficial de la Generalitat Valenciana.
  
En l'apartat «Codi» de la sol·licitud haurà de figurar el número 8070.
  
Les instàncies presentades a les oficines de correus hauran de complir el procediment que establix l'article 205.3 del Reglament dels Servicis de Correus: les instàncies es presentaran en sobre obert perquè l'empleat hi estampe el segell de dates en la part superior esquerra, hi ha de figurar també amb claredat el nom de l'oficina i la data.
  
És necessari presentar una fotocòpia del document nacional d'identitat.
  
No serà necessària la compulsa dels documents que es presenten fotocopiats, serà suficient amb la declaració jurada de la persona interessada sobre l'autenticitat dels documents, així com les seues dades que figuren en la instància, sense perjudici que en qualsevol moment la comissió o la universitat puga requerir els aspirants que acrediten la veracitat de les circumstàncies i documents aportats, que hagen sigut objecte de valoració.
  
Els aspirants que no posseïsquen la nacionalitat espanyola i tinguen dret a participar hauran de presentar fotocòpia del document que n'acredite la nacionalitat i, si escau, els documents que acrediten el vincle de parentiu i el fet de viure a expenses o estar a càrrec del nacional d'un altre estat amb què tinguen el dit vincle. Així mateix, hauran de presentar declaració jurada o promesa d'este que no està separat de dret del seu cònjuge i, si escau, del fet que l'aspirant viu a les seues expenses o està al seu càrrec.
  
Deu. Llista d'admesos i resultat de la selecció
  
Finalitzat el termini per presentar instàncies, el rector dictarà una resolució per la qual aprovarà la llista d'admesos i exclosos en este procés selectiu, així com la composició de la comissió avaluadora encarregada de jutjar-lo.
  
El resultat d'este procés de selecció es publicarà al tauler d'anuncis del Servici de Recursos Humans i en el web del Servici de Recursos Humans en el SIC: http://sic.uji.es/servicis/rec-hum/seleccio/
  
Onze. Norma final
  
Esta convocatòria, les seues bases i tots els actes administratius que se'n deriven i de les actuacions de la comissió avaluadora, podran ser impugnats per les persones interessades en els casos i forma que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Així mateix, l'administració, si escau, podrà revisar les resolucions de la comissió avaluadora, d'acord amb l'esmentada norma.
  
Castelló de la Plana, 5 de juliol de 2002.- El rector, en funcions: Francisco Toledo Lobo.
  
ANNEX I
  
Barem
  
- Experiència demostrable en muntatge de xarxes d'interconnexió: fins a 3 punts.
  
- Experiència en gestió de projectes de desenvolupament multilingües: fins a 3 punts.
  
- Coneixements de protocols d'Internet: fins a 2 punts.
  
- Coneixements de configuració i administració de servidors (Apache, Zope): fins a 2 punts.
  
- Experiència demostrable en programació i disseny de bases de dades relacionals: fins a 2 punts.
  
- Acreditació de coneixements de dues llengües, com a mínim, relacionades amb el projecte (preferiblement anglès i francès): fins a 1,5 punts.
  
- Coneixements d'arquitectura i tecnologia de computadors, xarxes i interconnexió de sistemes físics: fins a 1 punt.
  
- Experiència en administració de sistemes Unix, Linux, Windows NT i Mac OS X: fins a 2 punts.
  
- Coneixements de disseny de pàgines web: (html, xml, javascript, asp i php): fins a 2 punts.
  
Estudiant/a d'últim curs d'Enginyeria Informàtica amb pràctiques d'empreses complides: fins a 1 punt.
  
Entrevista, si escau: fins a 2,5 punts.
  
ANNEX II
  
Instància
  
Dades personals
  
Primer cognom: ...
  
Segon cognom: ...
  
Nom: ...
  
Data de naixement: ...
  
DNI: ...
  
Telèfon: ...
  
Adreça i codi postal: ...
  
Localitat/comarca o província: ...
  
Codi: ...
  
SOL·LICITE l'admissió en el procés selectiu per a cobrir una plaça temporal d ..., convocat per Resolució de data ..., publicat en el Diari Oficial de la Generalitat Valenciana número ...
  
DECLARE que són certes les dades que s'hi consignen i que reunisc les condicions exigides per a l'ingrés en la funció pública i les especialment assenyalades en esta convocatòria.
  
La persona interesada,
  
Castelló de la Plana, ..., d ... de 2002
  
RECTORAT DE LA UNIVERSITAT JAUME I
  
ANNEX III
  
Comissió avaluadora titular
  
President: vicerector d'Infraestructures i Servicis, o persona en qui delegue.
  
Tres vocals en representació de la Universitat Jaume I.
  
Un representant del Comitè d'Empresa, a proposta d'este òrgan.
  
Secretari: el cap del Servici de Recursos Humans o persona en qui delegue, que actuarà amb veu però sense vot.
  
Comissió avaluadora suplent: la mateixa estructura.